google/wiki40b huggingface dataset:
Gresk kors

Et gresk kors er et kors der armene er like lange. Det greske korset forekommer blant annet i flaggene til Hellas og Sveits.
Gresk kors inngår i en del grafisk formgivning, mønstre og annen design, i våpenskjold, bumerker, emblemer, logoer, varemerker og andre kjennetegn. Små greske kors er ofte underordnete elementer i kjennetegn, mønstre og design.
Det er svært få greske kors i norske private og offentlige våpen. Der er imidlertid flere andre korstyper ganske vanlige. I norske bumerker kan vi oftere se at det er et gresk kors, og da formet av smale streker. Korset kan være en større eller mindre del av bumerket.
Landskapsvåpenet til den sveitsiske kantonen Schwyz, er et rødt skjold med et lite gresk sølvkors i et øvre skjoldhjørne.
Et gresk kors delte opp feltene i det skjoldet som var den skandinaviske kong Erik av Pommerns unionsvåpen. De korsene som i vår tid deler opp skjoldene i de danske og svenske kongevåpen, er noe annerledes.
Petra Hynčicová

Sesongen 2010/11

Hynčicová deltok i kontinentalcupen Slavisk Cup i langrenn 2010/11, og endte der på 68.-plass sammenlagt med 12 poeng. Hun deltok i European Youth Olympic Festival («Europeisk Ungdoms-OL») i 2011, og endte der på 22.-plass på 5 km og 30.-plass på sprinten.

Sesongen 2011/12

I Slavisk Cup i langrenn 2011/12 fikk hun en ellevteplass som beste enkeltresultat, og hun endte på 41.-plass sammenlagt med 30 poeng. Under Vinter-OL for ungdom 2012 kom hun på tiendeplass på sprinten og 30.-plass på 5 km klassisk. På mix-stafetten kom Tsjekkia på 12.-plass.

Sesongen 2012/13

Hun fikk til sammen 99 poeng i Slavisk Cup i langrenn 2012/13, og endte med det på 25.-plass sammenlagt. 
Junior-VM på ski 2013 ble arrangert i Liberec, og Hynčicová kom der på 38.-plass på sprinten, 37.-plass på 5 km klassisk og 44.-plass på 10 km skiatlon. Hun deltok også på Tsjekkias stafettlag som kom på niendeplass på stafetten.

Sesongen 2013/14

Hynčicová vant juniorsprinten under Bruksvallarna i november 2013. I kontinentalcupen Slavisk Cup i langrenn 2013/14 fikk hun en andreplass på sprint som beste plassering i enkeltrenn, og endte på niendeplass sammenlagt med 174 poeng. Sandra Schützová vant slavisk cup denne sesongen. Hun debuterte i Verdenscupen i langrenn 1. mars 2014, med en 62.-plass på sprinten i Lahtis.

Sesongen 2014/15

I november - desember 2014 deltok hun i US Super Tour. Der kom hun på åttendeplass på den ene sprintetappen, og endte til slutt på 25.-plass med 59 poeng. 
I USA-mesterskapet i langrenn 2015 deltok hun på 30 km fri teknikk, og kom der på 30.-plass.

Sesongen 2015/16

I US Super Tour 2015/16 ble henne beste enkeltresultat en femteplass på sprint, og sammenlagt kom hun på 35.-plass med 34 poeng. Caitlin Patterson vant US Super Tour denne sesongen.  
Hun deltok i U23-VM på ski 2016 i Râșnov i Romania. Der ble hennes beste plassering 21.-plass på 10 km fri teknikk. På sprinten kom hun på 28.-plass, og på 10 km klassisk kom hun på 32.-plass.

Sesongen 2016/17

Igjen deltok Hynčicová i US Super Tour, og i sesongen 2016/17 kom hun på 19.-plass sammenlagt, med 78 poeng, etter blant annet to sjetteplasser i enkeltrenn. I USA-mesterskapet i langrenn 2017 kom hun på niendeplass på sprinten og på 10 km fri teknikk. 
Under U23-VM på ski 2017 deltok hun på tre distanser. På sprinten kom hun på 20.-plass, og 10 km fri teknikk kom hun på 17.-plass. I tillegg kom hun på 22.-plass på 15 km skiatlon.

Sesongen 2017/18

Hynčicová debuterte i Alpen Cup i langrenn 9. desember 2017, med en femteplass på 10 km klassisk i Premanon-Les Tuffes.  
Hun deltok i USA-mesterskapet på ski 2018 i Anchorage, der hun fikk bronse på sprinten i fristil og kom på femteplass i sprinten i klassisk stil. Hun deltok også på 10 km fri teknikk, og kom der på 5.-plass. 
Hun representerte Tsjekkia under Vinter-OL 2018, og kom der på 47.-plass på 30 km skiatlon.
UNAMSIL

UNAMSIL, formelt United Nations Mission in Sierra Leone, var en fredsbevarende FN-styrke opprettet 22. oktober 1999 av FNs sikkerhetsråd ved resolusjon 1270. Styrken hadde som oppgave å støtte iverksettingen av Lomé-fredsavtalen mellom Sierra Leones regjering og Revolutionary United Front, som siden 1991 hadde utkjempet en borgerkrig. Tidligere hadde FN fra 1998 til 1999 hatt styrken UNOMSIL i landet, men denne var ikke sterk nok. UNAMSIL fikk en større styrke. Den var også ansvarlig for et såkalt DDR-program, med avvæpning, demobilisering og reintegrering av soldater. Operasjonen var i aktivitet til desember 2005.
UNAMSIL rådde på det meste over 17 368 soldater og 87 politifolk. I tillegg kom en internasjonal administrasjon på 322, samt 552 lokalt ansatte. Hovedkvarteret lå i Freetown. Norge var blant landene som bidro med militært personell og politifolk til operasjonen.
Bragança (distrikt)

Økonomi

Regionen er kjent for sin småskala landbruksproduksjon, støttet av ulike arter av frittgående storfe og tradisjonelle landbruksteknikker.
Wernoryctes

Utseende

En middelsstor, blank, gulbrun hornbille. Hodet er svart, uten horn. Oversiden er svært blank, knapt synlig punktert.

Utbredelse

Arten lever i Tanzania.
Suniana

Utseende

Små (vingespenn ca. 25 millimeter), brune smygere med gule striper.

Levevis

Larvene lever på ulike slags gress.

Utbredelse

Slekten er utbredt i Australia, Ny-Guinea og Seram.
Seafarer's Song

Seafarer's Song er et musikkalbum med Ketil Bjørnstad og Kristin Asbjørnsen, utgitt i 2004.
Meløyvær fort

Meløyvær fort er et nedlagt kystartillerifort på Krøttøya i Harstad kommune i Troms. Anlegget består av tre kanoner og en kommandosentral, og ble ferdigstilt i 1988 som et av de tre siste kystfortene som ble bygget i Norge. Meløyvær fort var strategisk viktig under den kalde krigen, og skulle dekke området mellom Andøya og Senja.
Meløyvær fort ble nedlagt i 2007, og fredet av Riksantikvaren i juni 2013.
Meløyvær fort, verdens mest moderne kystfort og et monument fra den kalde krigen, ble oppført på slutten av 1980-tallet. En milliard kroner ble brukt på tre 120 mm Bofors-kanoner, kommandosentral og det som ellers måtte til for å sikre fred og fordragelighet mellom øst og vest. 
Kanonene er bygd i et mer enn 30 meter dypt anlegg som er utstyrt slik at det skal være selvforsynt med vann og strøm i en krisesituasjon. Siden anlegget er så nytt, er alt av aggregater, kontrollrom, overnattingsrom, kjøkken, kontorer og så videre fullt operative. 
Meløyvær fort er det første kystartillerifortet fra den kalde krigen som ble fredet i Norge. Riksantikvaren mener Meløyvær fort er av stor historisk verdi, både militært og teknisk. Det er også et poeng å vise fram den enorme økonomiske satsingen på Forsvaret under den kalde krigen. Kanon A, som ligger på holmen Øya, er beholdt fullt inntakt. I tillegg til den ene kanonen er også kommandosentralen på Krøttøy bevart i sin helhet. Luftvernstillingene og nærområdet rundt fortet er også bevart.
Forsvarsbygg betaler for vellikehold og drift, mens Sør-Troms Museum har ansvaret for formidlingen på fortet. I tillegg til åpne dager kan man bestille guidet tur på fortet gjennom Valhall hotell på Krøttøy.
Storsjön (Krokom og Åre)

Storsjön er Sveriges femte største innsjø, med et areal på 464 km². Innsjøen ligger i Jämtlands län, i kommunene Östersund, Berg, Krokom og Åre. På den østlige bredden av Storsjöen ligger byen Östersund, og Frösön er den største øya i innsjøen.
Geologisk ligger Storsjön helt i den østre utkanten av de nordiske Kaledonidene, og tilhører nedre skyvedekke fra den Kaledonske fjellkjedefolding for 400 millioner år siden. Berggrunnen består av leirskifer og kalkstein fra midtre og øverste ordovicium. Helt i øst starter det svekofinniske grunnfjellet. På sørbredden av Storsjöen er det et mindre meteorittkrater som i dag preges av leirskifer- og breksjebergarter.
Trafikverket Färjerederiet driver to gratis ferjeruter på Storsjön, en mellom Norderön og Håkansta og en mellom Isön og Norderön. Om vinteren brøytes det vei på isen som erstatning for ferjene.
Storsjön er Östersunds drikkevannskilde. I november 2010 ble tusenvis av mennesker i Östersund rammet av magesyke med diaré. Det viste seg å skyldes parasitten Cryptosporidium som hadde kommet med drikkevannet fra Storsjön.
Det er ingen restriksjoner på fisket i Storsjön, men i vassdrag som munner ut her, er det kun tillatt med håv og håndredskap.
Pennygirl

PennyGirl er en bokklubb for barn og unge som har hester som tema. 
Klubben ble etablert av Stabenfelt forlag i 1982. Siden spredte idéen seg til andre land, og etter hvert er det kommet tilsvarende klubber i Sverige, Finland, Tyskland, Østerrike, Sveits, Tsjekkia, Ungarn, Romania og Australia.
VM i fotball for kvinner 2019 – Gruppe A

Gruppe A i verdensmesterskapet i fotball for kvinner 2019 består av fire lag: Frankrike, Nigeria, Norge og Sør-Korea. Kampene spilles på følgende datoer: fredag 7. juni, lørdag 8. juni, onsdag 12. juni og mandag 17. juni. De to beste lagene går direkte videre til åttendedelsfinalene, mens treeren kommer videre dersom den er blant de fire beste treerne.
Parapeleconus

Levevis

Disse billene har larver som lever i død ved.

Utbredelse

Arten lever i Sentral-Afrika.
Viru Keemia

Viru Keemia Grupp er Estlands sekstende største selskap målt etter omsetning. Det er et holdingselskap innen kjemisk industri og ulik energiproduksjon], samt metall-raffinering. VKG Oil driver oljeproduksjon utfra oljeskifer. Selskapene under gruppen produserer også metallkonstruksjoner og rør, og driver transport. Dessuten driver et datterselskap vannforsyning. Selskapet har hovedkvarter i Kohtla-Järve og flere produksjonsanlegg der.
I 2007–08 hadde selskapet en årsomsetning på 175 mill euro.
Minerogen

Minerogen er et begrep som brukes i naturfagene om forhold knyttet til jordas mineraler. Eksempler er minerogen myr, som påvirkes av den underliggende mineraljorda, og minerogen jord og minerogen strand, som for det meste består av fjell, stein, grus og/eller sand.
Det motsatte er organogen, altså forhold knyttet til organisk materiale.
AutoCAD

AutoCAD er en applikasjonsprogramvare for 2D og 3D dataassistert konstruksjon (computer-aided design (CAD)) som har vært tilgjengelig siden 1982 som en skrivebordapplikasjon, og siden 2010 som en mobil web- og sky-basert applikasjon, AutoCAD 360.

Språk

AutoCAD 2014 og AutoCAD LT 2014 er tilgjengelig for engelsk, tysk, fransk, italiensk, spansk, japansk, koreansk, kinesisk, og brasiliansk portugisisk. russisk, tsjekkisk, polsk, ungarsk vil være tilgjengelig senere. Omfanget av lokalisering varierer fra full oversettelse av produktet til kun dokumentasjon. AutoCAD-kommandosettet er lokalisert som en del av programvaren lokalisering.

Studentversjon

AutoCAD er lisensiert gratis, for kvalifiserte studenter og lærere, med en 18-måneders fornybar lisens. Student versjonen av AutoCAD er funksjonelt identisk med full kommersiell versjon, med ett unntak: DWG-filer som er opprettet eller redigert av en student versjon har en intern bit-flagg gruppe («educational flag»). Når en slik DWG-filen skrives av hvilken som helst versjon av AutoCAD (kommersielle eller student) eldre enn AutoCAD 2014 SP1, utgangen inkluderer et tomt stempel/banner på alle fire sider. Objekter som er opprettet i Student versjon kan ikke brukes til kommersiell bruk. Student versjon objekter «infisere» en kommersiell versjon DWG fil hvis den er importert i eldre versjoner enn AutoCAD 2015.
Världsungdomsspelen

Världsungdomsspelen er et friidrettsstevne for utøvere fra alderen 12 til seniornivå. Det avholdes på Ullevi Arena i Göteborg og holdes som oftest i første helgen av juli. Arrangementet gikk første gang av stabelen i 1996.
Edvard Ellingsen

Zoologen

Edvard Ellingsen var født i Fredrikstad og var utdannet ingeniør, men arbeidet senere som lærer ved Kragerø middelskole. På samme skole underviste også Johan T. Ruud som interesserte seg for land- og ferskvannssnegler (vannlungesnegler (Basommatophora)).
Ellingsen ble i sin samtid regnet for å være en av landets betydeligste privatzoologer (amatørzoologer). Hans tidligste arbeider omhandlet mangefotinger (Myriapoda), senere arbeidet han med vevkjerringer (Opiliones).  Etterhvert dreide hans interesse seg mot mosskorpioner (Pseudoskorpiones) og han ble etterhvert en internasjonal spesialist på denne dyregruppen.  Han bearbeidet funn fra hele verden, blant annet fra Italia, Frankrike, Sør-Afrika, Asia og Sør-Amerika.

Publikasjoner

Edvard Ellingsen har skrevet en rekke publikasjoner. Artikkelen om vevkjerringene, Norske Opiliones og deres geografiske utbredelse,  ble regnet for grunnleggende for denne dyregruppen i Norge. Men det var særlig hans mange artikler og publikasjoner om pseudoskorpioner som vil stå som betydningsfulle, noen av dem ble trykt i forhandlingene til Vitenskabsselskapet i Christiania.
Mureș (fylke)

Administrativ inndeling

Fylket har fem municipiu, syv byer og 91 comună.
Comfort Hotels

Comfort Hotels er et merkevarenavn under Choice Hotels International. Nordiske Nordic Choice Hotels benytter seg av denne merkevaren som del av en franchise-avtale med Choice Hotels.  Selskapet har en årlig omsetning på mer enn 6,2 milliarder og over 9200 ansatte. Comfort Hotels har 32 hoteller i Norden.
Lake Hoare

Lake Hoare er en innsjø om lag 4,2 km lang mellom Lake Chad og Canadabreen i Taylor Valley i Victoria Land i Antarktis. Overflatearealet er 1,94 km². Innsjøen ble navnsatt av den åttende Victoria University of Wellington Antarctic Expedition (VUWAE), 1963–64, og fikk navn etter fysikeren R.A. Hoare, et medlem av VUWAE som utforsket sjøene i Taylor, Wright og Victoria Valley.
Lake Hoare er demmet opp av en tunge av Canadabreen, den ville ellers ha rent ut i Lake Fryxell, 3 km nordøst på andre siden av bretungn. Lake Chad, som bare ligger 5 meter sørøst for Lake Hoare, flyter stundom over og renner ut i Lake Hoare.
Sessbreen

Sessbreen er en isbre i Fimbulheimen i Dronning Maud Land. Den ligger i den høyeste delen av Jutulsessen i Gjelsvikfjella.
Området ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen og den norske antarktisekspedisjonen 1956–60.
Breen ble navngitt av Norsk Polarinstitutt i 2007.
Vince Welnick

Karrière

Welnick ble medlem av bandet Beans som flyttet til San Francisco og etterhvert ble til det kjente teaterrock-bandet The Tubes. Han var medlem av Tubes gjennom 1970- og 1980-tallet, og deltok på alle deres utgivelser i denne perioden. Welnick deltok også på utgivelser med Todd Rundgren.
Etter at Grateful Deads keyboardist Brent Mydland døde av en overdose 26. juli 1990 begynte bandet å avholde opptaksprøver for å erstatte ham. Welnick ble valgt og hans første opptreden sammen med bandet var 7. september 1990 i Richfield Coliseum i Ohio. Han spilte med bandet frem til deres oppløsning i 1995.
I 1994 ble Welnick, sammen med de andre medlemmene av Grateful Dead, innlemmet i Rock and Roll Hall of Fame.
Etter at Jerry Garcia døde og Grateful Dead ble oppløst, ble Welnick med Bob Weirs band RatDog der han spilte keyboard frem til desember 1995. Han samarbeidet med bandet Second Sight, Bob Bralove, Missing Man Formation, Phil Lesh and Friends og Mickey Hart Band.

Privat

I 1995 ble Welnick diagnostisert med strupekreft som senere gikk i remisjon. Han hadde også utviklet lungeemfysem.
Welnick slet med depresjon etter han fikk kreftdiagnosen og den ble forverret etter Grateful Deads oppløsning etter Jerry Garcias død. Seks måneder etter Garcias død forsøkte Welnick å ta selvmord. Han fikk terapi for depresjonen, samt fikk behandling for kreften og emfysemet, noe som så ut til å hjelpe. Men etter at resten av Grateful Dead ble gjenforent i 2002 under navnet «The Surviving Members of Grateful Dead» og Welnick ikke ble invitert til å bli med, sank han inn i en ny periode med depresjon. Den 2. juni 2006 tok han sitt eget liv ved å kutte over halsen med kniv, foran sin kone. Det ble foretatt gjenopplivingsforsøk og han var fremdeles i live da ambulansen kom. Han ble erklært død på akuttmottaket ved Santa Rosa Memorial Hospital klokken 10:30.
Nimule

Nimule er en by i Sør-Sudan og er den største byen i folkegruppen Madi. Nimule ligger i nærheten av Uganda, akkurat ved grensen. De nærmeste byene er Pamangara og Atiak.
Direct Rendering Infrastructure

Direct Rendering Infrastructure (DRI) er et rammeverk som tillater direkte aksess til grafisk maskinvare under vindussystemet X. Hensikten med DRI er å sørge for maskinvarebasert akselrasjon i Mesa-implementasjonen av OpenGL. DRI kan også gi OpenGL en akselrasjon av Linux rammebufferet uten å kjøre en vindustjener.
Implementasjonen av DRI blir spredt gjennom X.Org Server og dets assosierte klientbiblioteker, Mesa 3D og undersystemet Direct Rendering Manager i kjernen.
DRI er fri og åpen programvare.
Skikretser i Norge

Skikretsene i Norge er geografiske områder underlagt Norges Skiforbund (NSF) og består av alle idrettslag tilsluttet skiforbundet innen skikretsens grenser. 
Kretsenes formål er å arbeide for skiidrettens utvikling innen kretsene, og å fremme samarbeidet med idrettslagene. 
Kretsene skal bistå Norges Skiforbund i alle spørsmål som gjelder skiidretten innen kretsen.
Selfjorden (Senja)

Selfjorden er en fjord på yttersida, det vil si vestsida, av øya Senja i Troms. Kommunegrensa mellom Torsken og Tranøy går hele veien gjennom fjorden. Selfjorden er vel 15 kilometer lang og har innløp fra Andfjorden, som skiller de nevnte senjakommunene fra Andøy i Nordland. Ytterst i Selfjorden ligger Åbergneset og øygruppen Svellingan i nord (Torsken) og Dovneset i sør (Tranøy). Like innenfor innløpet ligger øygruppen Hallvardsøyan.
Omtrent midtveis langs fjordens nordside ligger bygda Flakstadvåg (40 innb.), som har forbindelse med Sifjord og resten av Torsken kommune via fylkesvei 243. Øst for Flakstadvåg runder fjorden Salbergneset og på sørsiden Lomsneset, og fortsetter inn i fjordens innerste del, Indre Selfjorden.
I Tranøy kommune, det vil si langs sørsiden, forgreiner Selfjorden seg i Blyfjorden ytterst, og Bunkefjorden lenger inn. Ved Bunkefjorden ligger fiskeværet Rødsand (75 innb.). Fra Rødsand går fylkesvei 224, som knytter stedet til Å og resten av Sør-Senja.
Cities for Life

Cities for Life er et globalt nettverk av rundt 2000 byer i 90 land, som på ulike måter markerer sin motstand mot dødsstraff.
30. november hvert år holdes en spesiell markering, ved at et monument eller en kjent bygning i hver av disse byene flombelyses som et symbol på motstanden mot dødsstraff.
Initiativet til «Cities for life» kom fra den katolske organisasjonen Comunità di Sant'Egidio.
Bloodsport

Handling

Filmen handler om amerikaneren Frank W. Dux (Jean Claude Van Damme), som har trent Ninjutsu under den japanske mesteren Senzo Tanaka (Roy Chiao). For å hedre sin mentor reiser Dux til Hongkong for å delta i Kumite – en illegal kampsportsturnering med fullkontakt, der noen av verdens beste kampsportutøvere blir invitert hvert femte år. Dux må imidlertid rømme fra militære før han kan sette kursen mot Hongkong.

Anmelderne

Filmen fikk en lunken mottagelse av kritikerne, noe som gjenspeiles i at den kun har fått 33% på Rotten Tomatoes (2012).

Popularitet

Den innbrakte $11,8 millioner på amerikanske kinoer. Produksjonskostnadene var på $1,1 millioner.
Den ble ikke satt opp på norske kinoer, men ble utgitt på video i april 1988. Den lå flere måneder på videotoppen i løpet av 1988.
Cheech og Chong

Cheech og Chong er et amerikansk komikerpar, framstilt av Cheech Marin og Tommy Chong, som spilte inn flere komiske plater på 1970-tallet, men slo først igjennom for et større publikum i 1978 med filmen Up in Smoke. Mye av deres humor kretset rundt dop, spesielt ulike former for marihuana.
Teledirektoratet

Teledirektoratet var Televerkets sentrale administrasjon og var underlagt Samferdselsdepartementet. 
Direktoratet ble opprettet i 1856 som Telegrafdirektørembetet. Senere fikk det navnet Telegrafstyret som det bar frem til 1967 da det ble hetende Teledirektoratet. 
I 1987 ble Teledirektoratet som en følge av liberaliseringen av telekommunikasjonsområdet avløst av Statens teleforvaltning. I 1997 fikk denne etaten også ansvaret for tilsyn med postsektoren, og navnet ble endret til Post- og teletilsynet. Fra 1. januar 2015 er navnet endret til Nasjonal kommunikasjonsmyndighet.
Teledirektoratet håndhevet de norske lovene på telekommunikasjonsområdet og gav utfyllende forskrifter. Det hadde avdelinger for administrasjon, forskning, personale, teknikk og økonomi.
Vestmannen

Vestmannen var et kultur- og språkpolitisk blad, redigert på høgnorsk. Bladet er gitt ut fra 1984, og kom fram til 2002 ut med ti nummer i året, deretter med seks nummer årlig, og til slutt med en mer og mer sporadisk utgivelse fram til det siste nummeret i 2009. Utgiveren var språkforeningen Vestmannalaget i Bergen. Bladets leder var per 2005 Kjell Kjerland.

Historie

Vestmannen ble grunnlagt av Jostein Krokvik i 1985. Krokvik var bladetsleder frem til 2000 da han ble avløst av Lars Bjarne Marøy. Ved årtusenskiftet brøt det ut en hard strid innternt i Vestmannalaget som begynte med at Lars Bjarne Marøy tapte valget om formannsvervet i Vestmannalaget i 2001 og deretter ble oppsagt som redaktør for bladet Vestmannen. 
Begrunnelsen styret kom med for å avsette Marøy var blant annet at den tidligere formannen Ludvig Jerdal hadde kritisert bladet for å være for lite fokusert på det indre livet i Vestmannalaget.
Etter at Marøy var avsatt, ble antall utgitte blad i første omgang kuttet ned fra ti nummer i året til seks nummer årlig og Krokvik gjeninnsatt inn som bladets redaktør. Han ble seinere avløst av Kjell Kjerland. Siden den tid er utgivelsen av bladet blitt mer og mer sporadisk. Den siste utgaven av Vestmannen kom høsten 2009.
Avgangen til Marøy førte til intern splid og et varig skille i den «høgnorske» bevegelsen der flere tidligere skribenter og medarbeidere i Vestmannen brøt ut og grunnla det nye språkpolitiske tidsskriftet Målmannen.
Fugro-Geoteam

Fugro-Geoteam er et norsk seismikkselskap. Selskapet ble stiftet i 1998, og er heleid av nederlandske Fugro N.V.
Fugro-Geoteam ble internasjonalt kjent da de lot seg engasjere i 2002 og 2009 i seismiske undersøkelser utenfor kysten av okkuperte Vest-Sahara på vegne av marokkanske myndigheter.
Ramfoss naturreservat

Ramfoss naturreservat ligger på vestsiden av Snarumselva ved Ramfoss kraftverk nordvest i Modum kommune, Buskerud. Reservatet ble opprettet i 2002 for å bevare et høyproduktivt skogområde på grusavsetninger og en rik flora av truede lavarter.
Smicripidae

Utseende

Ganske små (1-2 millimeter), avlange, brunlige biller. Kroppen er nokså jevnbred, matt og fint hårete. Hodet er omtrent så bredt som pronotum, fasettøynene er små og utstående. Antennene er middels lange, 11-leddete, med en tre-leddet klubbe. Pronotum er litt bredere enn langt, med svakt buede sider. Dekkvingene er forkortede og dekker ikke de bakerste bakkroppsleddene. Det siste bakkroppsleddets ryggplate (tergitt) er stor og trekantet. Beina er ganske korte.

Levevis

De voksne billene kan finnes særlig mellom råtnende (avblomstrede) blomster, men også under bark og i løvstrø.

Utbredelse

Gruppen er utbredt i det sørøstlige Nord-Amerika, i Mellom-Amerika og Karibia.
Kari Ulleberg

Innkjøp

Hun er innkjøpt av Norsk kulturråd fire ganger, Kunstindustrimuseet i Oslo, Nordenfjeldske Kunstindustrimuseum, Vestlandske kunstindustrimuseum, Nasjonalmuseet for kunst, arkitektur og design, Norges Ambassade i Berlin, Buskerud fylkeskommune og dronning Sonja.

Utmerkelser

Der Bayericher Staatspreis i 1992 og Norsk Forms pris til yngre formgivere i 1992
Helen & Hard

Helen & Hard er et norsk arkitektkontor etablert i Stavanger i 1996 av Siv Helene Stangeland og Reinhard Kropf. Pr 2014 har de også en avdeling i Oslo. 
Firmaet er kjent for prosjekt som Vennesla bibliotek og kulturhus, Preikestolen fjellstue, I-park, opplevelsessenter for Fløibanen, Flekkefjord kulturhus og den norske paviljongen på Expo 2010. 
De har mottatt Statens byggeskikkpris 2009 og 2012, Treprisen i 2013 og Jacobprisen 2013. De var også nominert til Mies van der Rohe-prisen i 2013.